OpenLLM-France/wikimedia huggingface dataset:
# Shipibo

El shipibo (o shipibo-conibo) és la llengua més parlada de la família pano amb uns 8000 parlants dels 28.000 amb els quals compta l'ètnia shipibo-conibo en el Perú. El shipibo té quatre dialectes:
* Conibo
* Shitibo
* Malibo
* Shipibo
Els shipibo-konibo no tenen un nom massa específic per a la seva llengua i la criden usualment [non] joi 'nostra llengua' enfront de la denominació nawan joi 'llengua dels estrangers' que s'aplica tant a l'espanyol com a altres grups indígenes, especialment els altres grups que no parlen llengües pano.

## Descripció gramatical
### Gramàtica

El shipibo-konibo és una llengua consistentment de nucli final, és a dir, en un sintagma el nucli del mateix va al final d'aquest sintagma. I a conseqüència d'això presenta un ordre bàsic predominant Subjecte Objecto Verb i usa postposicions enlloc de preposicions, a més de que els complements del nom i els genitius precedeixen al nom al que complementen.
El shipibo-konibo presenta un alineament morfosintàctic de tipus consistentment ergatiu. Això contrasta amb altres llengües pano que presenten ergativitat escindida on el sistema de marcatge ergatiu es restringeix usualment a noms comuns però els pronoms usen un sistema de marcatge nominatiu-acusatiu.
Les següents oracions mostren algunes oracions en les quals apareixen participants A (subjecte d'oració transitiva), O (objecte d'oració transitiva), Sa (subjecte actiu d'oració intransitiva) So (subjecte inactiu d'oració intransitiva):Valenzuela, Márquez Pinedo i Maddieson (2001:282): (1) E-a-ra isin-ai (So)
    1ªPERS-ABS-EV estar.malalt-Inc
    'Estic malalt/a'
    (2) E-a-ra Kako-nko ka-iba-ke (Sa)
    1ªPERS-ABS-EV Caco-DIR anar-PSD2-CMPL
    'Jo vaig ser al Caco ahir'
    (3) E-a-ra nawa-n ochíti-nin natex-ke (A y O)
    1ªPERS-ABS-EV mestís-GEN gos-ERG mossegar-CMPL
    'El gos del mestís em va mossegar'
    (4) E-n-ra nawa-n ochíti jamá-ke (A y O)
    1ªPERS-ERG-EV mestís-GEN gos:ABS patear-CMPL
    'Jo vaig pegar una cossa al gos del mestís'

## Referències

* ↑ Valenzuela 2000, p. 121.
* ↑ Fleck, 2013, p. 18.
* ↑ Valenzuela, Márquez Pinedo i Maddieson, 2001, p. 283.

## Bibliografia

* Eugene I. Loos (1999). «8. Eugene E. Loos. «8. Pano». A: Alexandra Y. Aikhenvald & R. M. Dixon. The Amazoninan Languages. 1ª. Cambridge University Press, 1999, p. 227-250.
* Valenzuela, Pilar (2000): "Ergatividad escindida en wariapano, yaminawa i shipibo-konibo" en Indigenous languages of lowland South America. Essays on indigenous languages of lowland South America. Contributions to the 49th International Congress of Americanists in Quito 1997, Universitat de Leiden.

## Enllaços externs

* Lliçons per a l'aprenentatge de l'idioma Shipibo Arxivat 2011-06-26 a Wayback Machine.
* Ethnologue.com - Reporti de l'idioma shipibo (en anglès)
* PROEL - Idioma shipibo.
# Silt'e

El silt'e (ስልጥኘ silt'iɲɲǝ o የስልጤ አፍ yǝsilt'e af) és una llengua etiòpica del grup meridional parlada per més de 800.000 persones a l'Etiòpia central, principalment a la regió reconeguda amb l'estatut de Zona Silt'e (Regió de les Nacions, Nacionalitats i Pobles del Sud).

## Bibliografia

* Cohen, Marcel (1931). Études d'éthiopien méridional. Société Asiatique, Collection d'ouvrages orientaux. Paris: Geuthner.
* Drewes, A.J. (1997). "The story of Joseph in Sïlt'i Gurage", in: Grover Hudson (ed.), Essays on Gurage language and culture: dedicated to Wolf Leslau on the occasion of his 90th birthday, November 14th, 1996, Wiesbaden: Harrassowitz, pp. 69-92.
* Gutt, E.H.M. & Hussein Mohammed (1997). Silt'e - Amharic - English dictionary (with a concise grammar by E-A Gutt). Addis Ababa: Addis Ababa University Press.
* Gutt, E.-A. (1983). Studies in the phonology of Silti. Journal of Ethiopian Studies 16, pp. 37-73.
* Gutt, E.-A. (1991). "Aspects of number in Silt'i grammar", in: Proceedings of the 11th International Conference of Ethiopian Studies (Addis Ababa), pp. 453-464.
* Gutt, E.-A. (1997). "Concise grammar of Silt'e", in: Gutt, E.H.M. 1997, pp. 895-960.
* Leslau, W. (1979). Etymological Dictionary of Gurage (Ethiopic). 3 vols. Wiesbaden: Otto Harrassowitz. ISBN 3-447-02041-5
* Wagner, Ewald (1983). "Selt'i-verse in arabischer Schrift aus dem Schlobies-Nachlass", in: Stanislav Segert & András J.E. Bodrogligeti (eds.), Ethiopian studies dedicated to Wolf Leslau, Wiesbaden: Harrassowitz, pp. 363-374.

## Enllaços externs

* http://www.siltie.com
* http://www.ethnologue.com/show_language.asp?code=xst
* Gravacions cristianes en silt'e al lloc web Global Recordings
Llengües semítiques :
Llengües semítiques occidentals i centrals :
# Silt (Colorado)

Silt és una població dels Estats Units a l'estat de Colorado. Segons el cens del 2008 tenia 2.667 habitants.

## Demografia

Segons el cens del 2000, Silt tenia 1.740 habitants, 648 habitatges, i 452 famílies. La densitat de població era de 238,2 habitants per km².
Dels 648 habitatges en un 41% hi vivien nens de menys de 18 anys, en un 58,3% hi vivien parelles casades, en un 7,1% dones solteres, i en un 30,2% no eren unitats familiars. En el 23,9% dels habitatges hi vivien persones soles el 5,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,21.
Per edats la població es repartia de la següent manera: un 30,5% tenia menys de 18 anys, un 7,8% entre 18 i 24, un 37,6% entre 25 i 44, un 18,2% de 45 a 60 i un 5,9% 65 anys o més.
L'edat mediana era de 31 anys. Per cada 100 dones de 18 o més anys hi havia 104,4 homes.
La renda mediana per habitatge era de 44.632 $ i la renda mediana per família de 51.736 $. Els homes tenien una renda mediana de 37.566 $ mentre que les dones 25.417 $. La renda per capita de la població era de 17.723 $. Entorn del 5% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Silt». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 1r agost 2010].
* ↑ «Geographic Comparison Table- Silt». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
Viccionari
# Silvà Dupuy

Silvà Dupuy, nascut el 22 de juny de 1982 a Albi (Tarn), és un jugador de rugbi a 15 francès que juga a la posició de mig de melé per l'equip del SABUT Agen. Té una alçada d'1,75 m per un pes de 80 kg.

## Carrera

* Abans de 2002: UA Gaillac
* 2002-2005 : Stade Toulousain (Top 14) : 19 enfrontes del qual 1 partit en H-Cup
* 2005-2007 : USAP (Top 14) : 36 partits dels quals 6 partits en H-Cup
* Des de 2007 : SABUT Agen (Pro D2)

## Palmarès

* Campió de França Reichel el 2002 (UA Gaillac)
* Campió d'Europa el 2003 (Stade Toulousain)
* Campió de França Esperances el 2003 (Stade Toulousain)
* Finalista Copa d'Europa el 2004 (Stade Toulousain)

## Relacions externes

* Estadístiques a itsrugby.fr
# Sermano

Sermano (en cors Sermanu) és un municipi francès, situat a la regió de Còrsega, al departament d'Alta Còrsega. L'any 1999 tenia 76 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 72 | 90 | 85 | 76 | 63 | 76 |

## Administració

Llista d'alcaldes :
| Període | Identitat | Partit | Qualitat |
| 2001- | Christian Genasi | | |
| 2008- | Mathieu Strinna | | |

## Personatges il·lustres

* Renée Falconetti, actriu
* Petru Guelfucci, cantant
# Sonata per a flauta en re major (HWV 378)

La Sonata per a flauta en re major (HWV 378) fou composta cap el 1707 per Georg Friedrich Händel. Està escrita per a flauta i teclat (clavicèmbal). L'obra està referenciada també com a HHA iv/18,41.
La sonata inicialment fou atribuïda a 'Sr. Weisse' (podria ser Johann Sigismund Weiss), però actualment es considera que fou composta per Händel. No es coneix l'existència de cap autògraf, però la sonata apareix en un manuscrit important de sonates per a solista del segle xviii que s'arxiva al Conservatori reial de Brussel·les. Fa uns anys, el 1979, va sortir publicat en una edició facsímil.
Una interpretació típica dura aproximadament set minuts.

## Moviments

La sonata consta de quatre moviments:
| Núm. | Tipus | Notes |
| 1 | Adagio | Els poètics primers compassos tenen relació amb el largo del tercer moviment de la Sonata per a flauta en mi menor (HWV 379), i amb un moviment de la Sonata per a violí en re major (HWV 371). La continuació és més propera a la sonata per a violí. |
| 2 | Allegro | En un compàs 3/8, i de tempo animat. Basat en idees que Händel utilitzà en una obertura escrita a Itàlia i una sonata en trio. |
| 3 | Adagio | Un moviment que sembla un recitatiu. |
| 4 | Allegro | Comença de manera similar a una de les darreres sonates per a flauta dolça de Händel. En ritme d'una jig irlandesa |

## Referències

* ↑ Hicks, Anthony (2001). Sadie, Stanley; Tyrrell, John (eds.). The New Grove Dictionary of Music and Musicians. x (2 ed.). London: Macmillan. p. 801.

## Vegeu també

* Llista de sonates de Händel
* Sonates per a flauta de Händel

## Enllaços externs

* Sonata per a flauta en re major (HWV 378): Partitura lliure a l'IMSLP.
# Sour Lake

Sour Lake és una població dels Estats Units a l'estat de Texas. Segons el cens del 2000 tenia 1.667 habitants.

## Demografia

Segons el cens del 2000, Sour Lake tenia 1.667 habitants, 672 habitatges, i 446 famílies. La densitat de població era de 372 habitants per km².
Dels 672 habitatges en un 31,4% hi vivien nens de menys de 18 anys, en un 52,8% hi vivien parelles casades, en un 9,7% dones solteres, i en un 33,6% no eren unitats familiars. En el 31,4% dels habitatges hi vivien persones soles el 17,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,15.
Per edats la població es repartia de la següent manera: un 27,5% tenia menys de 18 anys, un 6,8% entre 18 i 24, un 27,4% entre 25 i 44, un 21,9% de 45 a 60 i un 16,5% 65 anys o més.
L'edat mediana era de 38 anys. Per cada 100 dones de 18 o més anys hi havia 88 homes.
La renda mediana per habitatge era de 30.300 $ i la renda mediana per família de 39.605 $. Els homes tenien una renda mediana de 36.406 $ mentre que les dones 24.500 $. La renda per capita de la població era de 15.497 $. Aproximadament el 8,5% de les famílies i el 12,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sour Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Sour Lake». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Singhiella dipterocarpi

Singhiella dipterocarpi és una espècie d'hemípter del gènere Singhiella, de la família dels Aleiròdids.
Va ser descrita científicament per primera vegada per Takahashi el 1942.

## Referències

* ↑ Jon H. Martin & Laurence A. Mound (2007) "An annotated check list of the world's whiteflies (Insecta: Hemiptera: Aleyrodidae)" Zootaxa 1492: 1-84 Link
# Softastur

Softastur és una associació sense ànim de lucre amb l'objectiu de fomentar la llengua asturiana en les noves tecnologies, concretament en l'àmbit del programari lliure.
L'associació conformen-la voluntaris que són principalment programadors informàtics, filòlegs, dissenyadors i professors de llengua asturiana. Softastur ofereix a més a més suport tècnic i documentació gratuïta als usuaris de programari lliure.
A l'any 2008, Softastur va recibre el premi Andrés Solar, que lliura la Xunta pola Defensa de la Llingua Asturiana (Junta per a la defensa de la llengua asturiana), per la seva feina d'inclusió de l'asturià en les noves tecnologies i especialment per facilitar la disponibilitat d'Ubuntu, primer sistema operatiu en llengua asturiana.

## Història

Els orígens de Softastur es remunten al 2002. Aquest mateix any, el 5 de juliol, s'anunciava Mozilla 1.0: com el primer navegador en asturià. L'any següent (2003) sorgeix la idea de formar una comunitat per a la traducció i la coordinació d'aquest tipus de programari. La comunitat creix de forma progressiva fins a l'any 2007, quan les aportacions són ja força significatives i el nombre de projectes que es coordinen experimenta un notable augment. Softastur centra el seu treball en la traducció d'Ubuntu i el 2009 la comunitat es converteix de fet en associació.
A l'any 2010, un membre de Canonical Ltd. es desplaça a Astúries i qualifica la versió Lucid Lynx en llengua asturiana com a completa.

## Actualitat

Actualment Softastur treballa en la implantació d'Aspell (un corrector ortogràfic) dins del sistema operatiu Ubuntu. Entre els fets destacats de l'associació fins al moment, cal destacar l'acord de col·laboració en el projecte Termast, centre encarregat de la coordinació general de terminologia especialitzada, signat amb l'Academia de la Llingua Asturiana.
El febrer de 2010, Softastur va completar el treball de traducció d'OpenOffice.org (avui LibreOffice), primer suite ofimàtica en llengua asturiana. I també llançament de la xarxa social Ximielga.me

## Projectes i grups de traducció

* Free Translation Project
* Entorns d'escriptori: KDE, GNOME, Xfce, LXDE.
* Distribucions de GNU/Linux: Debian, Ubuntu, Fedora, openSUSE, Mandriva.
* Aplicacions diferents: AbiWord, aMule, Tux Paint, Joomla!, etc.
* Documentació i info.

## Vegeu també

* Softcatalà
# Softa

Softa (grec: Suke, armeni: Siga, franc: Nessekin, italià: Sequin o Sechino, àrab: Sukayn) fou una fortalesa (Softa Kalesi) a Cilícia a la frontera amb la Pamfília, avui dia a 16 km a l'est d'Anamur, prop de l'antiga Arsínoe (Maraş Harabeleri). La fortalesa està construïda al cim d'un petit turó a 2 km de la costa. Aquesta fortalesa, encara conservada parcialment, dataria del segle xi.
El lloc fou fortificat pels romans d'Orient al segle viii quan fou atacat pels àrabs. Va restar en mans romanes d'Orient fins al segle xi i en mans armènies almenys fins al final del segle xii. Hauria estat conquerit per l'atabeg seljúcida d'Antàlia Mubariz al-Din Artukush Beg el 1225; al segle xv va passar als karamànides amb l'ajut dels venecians però no va trigar a passar a mans dels otomans.

## Bibliografia

* R. W. Edwards, The fortifications of Armenian Cilicia, Dumbarton Oaks, 1987.
# Softbol als Jocs Olímpics

El Softbol és un esport, únicament disputat per dones, que ha format part del programa olímpic des dels Jocs Olímpics d'Estiu de 1996 celebrats a Atlanta (Estats Units d'Amèrica).
L'11 de juliol de 2005 el Comitè Olímpic Internacional (COI) decidí eliminar aquest esport juntament amb el beisbol del programa per als Jocs Olímpics d'Estiu de 2012 celebrats a Londres (Regne Unit), esdevenint el primer esport a ser eliminat dels Jocs des de l'eliminació del polo en els Jocs Olímpics d'Estiu de 1936 disputats a Berlín (Alemanya). Posteriorment aquesta decisió fou confirmada el 9 de febrer de 2006. El 3 d’agost de 2016 el COI va votar la inclusió del beisbol i el softbol als Jocs Olímpics d’estiu del 2020, juntament amb el karate, l'escalada esportiva, el surf i el monopatí de carrer.
Les grans dominadores d'aquest esport són els Estats Units i el Japó.

## Medallistes

| Edició | Or | Argent | Bronze |
| 1996 Atlanta | Estats Units | R.P. de la Xina | Austràlia |
| 2000 Sydney | Estats Units | Japó | Austràlia |
| 2004 Atenes | Estats Units | Austràlia | Japó |
| 2008 Pequín | Japó | Estats Units | Austràlia |
| 2020 Tòquio | Japó | Estats Units | Canadà |

## Medaller

| Posició | País | | | | Total |
| 1 | Estats Units | 3 | 2 | 0 | 5 |
| 2 | Japó | 2 | 1 | 1 | 4 |
| 3 | Austràlia | 0 | 1 | 3 | 4 |
| 4 | R.P. de la Xina | 0 | 1 | 0 | 1 |
| 5 | Canadà | 0 | 0 | 1 | 1 |

## Medallistes més guardonats

| Jugadora | CON | | | | Total |
| Laura Berg | Estats Units | 3 | 1 | 0 | 4 |
| Natalie Ward | Austràlia | 0 | 1 | 3 | 4 |
| Tanya Harding | Austràlia | 0 | 1 | 3 | 4 |
| Melanie Roche | Austràlia | 0 | 1 | 3 | 4 |
| Lori Harrigan | Estats Units | 3 | 0 | 0 | 3 |

## Referències

* ↑ (anglès) SINGAPORE 2005: 2012 Olympic Sport Vote
* ↑ (anglès) Olympic programme for London 2012 confirmed
* ↑ «IOC approves five new sports for Olympic Games Tokyo 2020», 03-08-2016.

## Vegeu també

* Beisbol als Jocs Olímpics
# Subresidència de la Costa Est d'Atjeh

La subresidència de la Costa Est d'Atjeh (o Costa Oriental d'Atjeh) fou una entitat administrativa holandesa del govern d'Atjeh a Sumatra, Índies Orientals Holandeses. El 1886 estava formada pels següents estats feudataris:
* Lok Semawe (dins la Federació de Pasai)
* Sawang (dins la Federació de Pasai)
* Nisam (dins la Federació de Pasai)
* Tjoenda (incloent-hi Boeloeh) (dins la Federació de Pasai)
* Bajoe (dins la Federació de Pasai)
* Blang Mangat
* Gedong
* Beloek
* Samakoeroek
* Kroeng Pasai
* Tandjoeng Sementoh (incloent-hi Merbau)
* Kertoi/Moeli-eng
* Simpang Olim
* Djoeloek-Tjoek
* Boeging (incloent-hi Bagoh)
* Djoeloek-Tjoek
* Edi-Tjoet
* Edi-Rajoet
* Kroeng-raja
* Perlak
* Mandjapahit
* Langsar
* Pedawa-Rajoet
El 1933 els estats eren:
* Bago
* Idi-Rajeu (5 km²)
* Idi-Tjut (3 km²)
* Julo-Rajeu (2 km²)
* Julo-Tjut (2 km²)
* Karang
* Langsa
* Peudawa-Rajeu
* Peureula
* Simpangulem
* Sungei-Iju
* Sungei-Raja
* Tanjongseumanto & Meureubok

## Referències

* A. Flicher, Les Etats princiers des Indes néerlandaises, Dreux 2009
# Sunnyside

«Sunnyside» té aquests significats:
* Sunnyside (pel·lícula), pel·lícula muda escrita, produïda i dirigida per Charles Chaplin i protagonitzada per ell mateix i Edna Purviance
* Sunnyside (Utah), població dels Estats Units a l'estat de Utah
* Sunnyside (Washington), població dels Estats Units a l'estat de Washington
* Sunnyside-Tahoe City, concentració de població designada pel cens dels Estats Units a l'estat de Califòrnia
* Sunnyside (comtat de Fresno), estat de Califòrnia
* Sunnyside (comtat de Placer), estat de Califòrnia
* Sunnyside (comtat de Clackamas), estat d'Oregon
# Subsecretari

Un subsecretari és un alt funcionari de l'Administració General de l'Estat a Espanya, que governa una subsecretaria, una part de l'organització funcional d'un ministeri. Els secretaris generals tenen categoria de subsecretari i són nomenats i separats mitjançant reial decret del Consell de Ministres.
Va ser creat per Reial Decret de 16 de juny de 1834 amb la funció d'assistent a les secretaries de despatx, que avui en dia s'anomenen ministeris. Des de la Llei de Règim Jurídic de l'Administració de l'Estat de 1957, el subsecretari era el segon cap del departament ministerial. La figura va perdre pes quan s'introduí la figura del secretari d'estat, jeràrquicament superior.
Les seues funcions són:
* Representació ordinària del Ministeri.
* Direcció dels serveis comuns i exercir les competències que corresponen a aquests serveis comuns.
* Direcció superior de tot el personal del departament ministerial.
* Coordinació de les actuacions de dins del ministeri i amb els altres ministeris.
La LOFAGE estableix les seues competències en l'article 15.

## Vegeu també

* Subsecretaria de Foment
* Subsecretaria d'Economia i Empresa
* Subsecretaria d'Interior
* Subsecretaria de Cultura i Esport
* Subsecretaria d'Ocupació i Seguretat Social
* Subsecretaria de Ciència, Innovació i Universitats
* Subsecretaria de Justícia
* Subsecretaria de la Presidència, Relacions amb les Corts i Igualtat
* Subsecretaria d'Afers Exteriors, Unió Europea i Cooperació
* Subsecretaria d'Agricultura, Pesca i Alimentació
* Subsecretaria d'Educació i Formació Professional
* Subsecretaria de Política Territorial i Funció Pública
* Subsecretaria per a la Transició Ecològica
* Subsecretaria d'Hisenda
* Subsecretaria de Defensa
* Comissió General de Secretaris d'Estat i Subsecretaris

## Referències

* 1 2 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 131-132. ISBN 84-930048-0-4.
* ↑ Pérez de Lama, 1998, p. 132.
* ↑ Rebollo Delgado i Pais Rodríguez, 2004, p. 236.
* ↑ Valero Torrijos, Julián. Los órganos colegiados: análisis histórico de la colegialidad en la organización pública española y régimen jurídico-administrativo vigente. Centro de Estudios Políticos y Constitucionales, 2002. ISBN 9788470888953.
* ↑ Rebollo Delgado i Pais Rodríguez, 2004, p. 235.
* ↑ Rebollo Delgado i Pais Rodríguez, 2004, p. 235-236.

## Bibliografia

* Rebollo Delgado, Lucrecio; Pais Rodríguez, Ramón. Introducción al derecho I (Derecho público). Madrid: Dykinson, 2004. ISBN 84-9772-331-7.
# Sidi Slimane Moul Al Kifane

Sidi Slimane Moul Al Kifane (en àrab سيدي سليمان مول الكيفان, Sīdī Slīmān Mūl al-Kīfān; en amazic ⵙⵉⴷⵉ ⵙⵍⵉⵎⴰⵏ ⵎⵓⵍ ⵍⴽⵉⴼⴰⵏ) és una comuna rural de la prefectura de Meknès, a la regió de Fes-Meknès, al Marroc. Segons el cens de 2014 tenia una població total de 19.151 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Sidi Slimane

Sidi Slimane (en àrab سيدي سليمان, Sīdī Slīmān; en amazic ⵙⵉⴷⵉ ⵙⵍⵉⵎⴰⵏ) és un municipi de la província de Sidi Slimane, a la regió de Rabat-Salé-Kenitra, al Marroc. Segons el cens de 2014 tenia una població total de 92.989 persones. Els municipis més pròxims són, a l'est, Sidi Kacem; al sud-est, Meknès; al sud, Khémisset; a l'oest, Sidi Yahya El Gharb i Kenitra, i, al nord, Mechra Bel Ksiri, Souk El Arbaa i Ouezzane. Al seu territori hi ha la base aèria de Sidi Slimane.

## Evolució demogràfica

| Any | 1994 | 2004 | 2014 |
| Població | 69.645 | 78.060 | 92.989 |

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Súlovce

Súlovce és un poble i municipi d'Eslovàquia que es troba a la regió de Nitra, al sud-oest del país. Està a prop del riu Nitra i de la frontera amb les regions de Trnava i Trenčín.
El 2016 tenia 494 habitants i el 2020 en tenia 537.
La primera menció escrita de la vila es remunta al 1244.

## Referències

* ↑ http://slovnik.juls.savba.sk/?d=obce
* ↑ Citypopulation.de Estadístiques.
* ↑ «Súlovce – Okres Topoľčany».
* ↑ «Demographic statistics Municipality of SÚLOVCE» (en llatí).
* ↑ Počet obyvateľov podľa pohlavia – obce (ročne) [online]. Bratislava: Štatistický úrad SR, rev. 2021-03-21, [cit. 2021-03-30]. Consultar.
# Steinbach (cràter)

Steinbach és un cràter d'impacte en el planeta Venus de 20,3 km de diàmetre. Porta el nom de Sabina von Steinbach (c. 1250), escultora alemanya, i el seu nom va ser aprovat per la Unió Astronòmica Internacional el 1994.

## Referències

* ↑ «Steinbach». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Steinar Amundsen

Steinar Amundsen (Bærum, 4 de juliol de 1945 - Røyken, 16 de juny de 2022) és un piragüista noruec, ja retirat, que va competir durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on va guanyar la medalla d'or en la prova del K-4 1.000 metres del programa de piragüisme. Formà equip amb Jan Johansen, Tore Berger i Egil Søby. Quatre anys més tard, als Jocs de Múnic, i amb els mateixos companys de tripulació, va guanyar la medalla de bronze en la mateixa prova.
En el seu palmarès també destaquen dues medalles d'or al Campionat del Món de piragüisme en aigües tranquil·les, el 1970 i 1975, així com una medalla d'or al Campionat d'Europa en aigües tranquil·les de 1969. Guanyà deu campionats nacionals entre 1962 i 1971.

## Referències

* 1 2 «Olympedia – Steinar Amundsen». [Consulta: 9 setembre 2021].
* ↑ «Padleresultater» (en anglès). [Consulta: 9 setembre 2021].